Նարինեն բաժնի աշխատակցից հետաքրքվել է, թե ինչու են նման կերպ աշխատում և կեղծ զեղչեր փակցնում, սակայն աշխատակիցը որևէ պարզաբանում չի տվել: Արդեն դրամարկղին մոտենալիս գանձապահին խնդրել է կանչել խանութի մենեջերին, սակայն ասել են, որ խանութը մենեջեր չունի: Նարինեն հանդիպում է պահանջել խանութի տնօրենի հետ, ով իր աշխատասենյակ է հրավիրել Նարինեին, սակայն վերջինս հրաժարվել է՝ պահանջելով, որ նա ինքը մոտենա սպառողին: Տնօրենին Նարինեն առաջարկել է շրջել խանութի բաժիններով և առաջին պատահած զեղչված ապրանքի՝ ձիթապտղի յուղի գնապիտակը մի կողմ է քաշել և ցույց տվել, դրա իրական գինը, որը հենց զեղչված գնի չափ է եղել: Նարինեի խոսքով՝ տնօրենը շփոթվել է, ասել՝ հասկանում է նրա մտահոգությունը, տեղյակ է, որ «Երևան սիթի» սուպերմարկետների ցանցում նման դեպքեր են հայտնաբերվել։